Mera naam Barry Allen hai.
Main dunya ka sab se taiz raftaar insaan hoon.
Jab main 11 saal ka thha meri ammi ko qatal kar diya gaya.
Main ne ek bijli ke goley ko dekha.
Us bijli ke andar ek aadmi thha.
Us ne meri maa ka qatal kiya thha.
Main qasam khaake kehta hoon keh main ne ise qatal nahin kiya.
- Ammi kahan hain? - Us raat jo hua woh na mumkin thha.
Aur phir ek haadse ne mujhe hi ek na mumkin cheez bana diya.
Tum coma main thhay.
- Kab se? - Pichley 9 mahinon se.
Tumhein itne arse mein kamzor hojana chahiye thha,
lekin tumhara jism musalsal apne aap ko sehet yaab kar raha hai.
Main akela nahin jo is dhamake se mutaasir hua thha, na?
Yeh tumhare jaise doosre insanon ko dhoondne ki koshish main lagey huay hain.
Main hamesha se apni zindagi main aur kuch ziada karna chahte thha.
Aur mujhe kisi ki madad karne ka jo pehla mauqa mila, tou main us kaam ko bhi theek na kar paya.
Tum jitna bhala kar saktay ho woh is se kayi guna ziada hai, agar tum kuch na karo.
Aap yahan ziada dair nahin rehne waalay.
Jis ne bhi ammi ka qatal kiya thha, mujhe lagta hai main aakhir unhen dhoond nikaalunga.
Shayed mujhe apna taaruf karwana chahiye.
Main Barry Allen hoon, dunya ka sab se taiz tareen aadmi...
Lekin aap yeh sab pehle se hi jaante hain.
Acha ab, kuch mazedaar baten.
Aap woh dhuwaan dekh sakte hain? Woh Central City ke Western and Third, downtown main aag lagi hai.
Aur woh sayah? Woh main hoon jo us aag se nipatne jaaraha hai.
Main 352 meel fi ghanta ki raftaar se us ki taraf bhaag raha hoon.
Halanke aaj ka din kaafi sust hai.
Yeh ladder 52 hai. Hum abhi bhi do minute duur hain.
Wahan log mar jaengey.
Mujhe bhi maaloom hai.
Barry?
Barry!
Kya? Kya main aagey nikal gaya?
Tum taqreeban 6 blocks aagey nikal gaye.
Arey yar!
Paige!
Meri beti! Kisi ne meri beti ko dekha hai?
Paige!
Tum pohonch gaye?
Tum kya kar rahe ho?
- Kuch bhi nahin. - Tum kis se baat kar rahe thhay?
- Kisi se bhi nahin. - Tum Barry se baat kar rahe ho na?
- Kon? - Barry Allen?
Jis par bijli giri thhi. Jo 9 mahine tak coma main thha.
Jo hosh main aane ke baad awaaz ki raftaar se ziada taiz bhaag sakta hai?
- Kuch yaad aaya? - Nahin tou.
- Us se koi baat nahin hui. - Cisco, yahan har jaga aag pheli hui hai.
Cisco, sun rahe ho na?
Maa?
Maa!
Sab ko bacha liya maine. Tumhare paas meray liye aur kya kaam hai, Cisco?
Barry, Caitlin baat kar rahi hoon.
Hello, Caitlin.
Sab kheriat?
Foran S.T.A.R Labs wapis aao.
Bas aaya.
Tum dono ka dimaag kharab hogaya hai kya? Samajhte kya ho apne aap ko?
Main sab cheezon par nazar rakhta hoon aur yeh saari bhaag daur karta hai.
Yeh mazak nahin hai. Tum is sab main mar sakte thhay.
Tum is tarah hawa ke ghorey par sawaar hokar aag bhujate nahin phir sakte.
Aur aisa kyoon nahin kar sakta main?
Hamari baat hui thhi ke main apni raftaar ko kese achhe kamon keliye istimal kar sakta hoon.
Hamari baat yeh hui thhi ke tum hamari madad karoge aise aur logon ko pakarne main,
jo is particle accelerator ke dhamake se mutaasir huay thhay.
Meta-humans aur Clyde Mardon ke ilawa humein abhi tak aisa koi mila nahin.
Yahan ke sheheryon ko abhi bhi madad ki zaroorat hai.
Aur main un ki madad kar sakta hoon.
Hum un ki madad kar saktay hain.
Aap kuch nahin kahenge is baaray main?
Meray khayal main Caitlin apne anokhey gusse waalay andaaz main yeh kehna chah rahi hai ke
Humein tumhari salahiyaton ka andaza hona abhi abhi shuru hua hai.
Baar baar ek hi baat tou nahin karna chaahta, Allen saheb... Lekin thori bohot ehtiyaat karna zaroori hai.
Dr. Wells...
Mujhe nahin lagta ke aap aaj jo aadmi hain woh har qadam par ehtiyaat karne se bane honge.
Ehtiyaat na karne ki wajah se hi aaj main wheelchair main hoon aur log mujhe pasand nahin karte.
Apni hudood ko jaano.
Yeh umeed bilkul na karna ke jab bhi chot lage gi, main marham patti kardoongi.
Suno... Aaj koi masla tou nahin hua thha?
Kyunke suit ke sensors bata rahe thhay ke tumhare dil ki dharkan kuch dair ke liye taiz hogai thhi.
Main bilkul theek hoon balke is waqt bohot acha mehsoos kar raha hoon.
Haan, Joe, sab theek hai na?
Zabardast. Main ek taaza jurm ke scene par hoon...
Ek laash bhi hai...
Detectives gawahon se interview le rahe hain...
Peeli tape har cheez par pheli hui hai.
Sirf ek cheez nahin samajh aarahi. Kia tumhein andaza hai woh kya hai?
Main foran pohonchta hoon.
Meri asli nokri bula rahi hai.
Tumhein kya lagta hai isey kab khayal aaega ke us ne apne kaprey sath nahin liye?
Kam az kam 6 Glock 19s le kar gaya hai, mujrim kayi pistolon ke sath bhaaga hai jin main extra kartoos kay clip lagsaktay hain.
Koi kuch ziada bure kaam karna chah raha hai.
Maaf karna mujhe thori si dair hogai.
Mausam-e-khizaan ki khareedari ki ja rahi hai, Allen saheb?
Main aaj subah itni jaldi main thha, ke ghaur hi nahin kya.
Main ne nigraani ke cameras se footage download kiya hai.
Lagta hai sirf ek mujrim thha.
Video main bhale hi ek aadmi dikh raha ho, lekin 6 thhay.
Qadmon ke nishaan dekho. Saare ek dusre ke upar se guzar rahe hain.
Paon ke nishaan 6 hai aur 6 pistolen chori hui hain.
Humein mujrimon ke ek group ki talaash karni chahiye.
Arey... ajeeb baat hai.
Aisa lagta hai ke saare jootey ek hi size ke hain.
Meray khayal main, mardon ke, 10 number ke.
Bilkul aap ki tarah, captain saheb?
Yeh nahin ke aap pe humein koi shak hai, sir. Main...
Ek waqt main ek se ziada kaam karne ki
tumhari salahiyat sach main qabile zikar hai.
Jis tarah tum mujhe, captain ko aur apne aap ko sharminda kar saktay ho
- Woh bhi ek hi waqt main. - Joe, main maafi chaahta hoon.
Mujhe aisa lagta hai ke "Joe, main maafi chaahta hoon" mera asli naam hai, jitni dafa mujhe tum yeh keh chuke ho.
- Is waqt main bohot si cheezon se guzar raha hoon. - Dekho, main yeh jaanta hoon.
Yaqeen maano, main bhi bohot cheezon se guzar raha hoon. Meray seedhe saadhe se khayalat hain jin par mujhe yaqeen hai.
Kashish saqal cheezen giraati hai. Paani cheezon ko geela karta hai.
Aur kuch hafton pehle tak, mujhe yaqeen thha ke dunya ka sab se taiz aadmi, 4 minute main ek meel bhaag sakta hai.
Na ke 4 second main.
Main 3 second main kar sakta hoon.
Us se koi farq nahin parta.
Tum ne is sab ke baaray main Iris ko tou kuch nahin kaha, hai na?
Nahin, main ne aapse waada kiya thha. Main apne waade nahin torta.
Isi tarah jhoot bolte raho. Aur tum par bijli aakar dobara girey gi.
Lab main wapis jao. Aur pistol ki dukaan se mile huay suboot par kaam karna shuru kardo.
- Hello, Iris. - Kya Barry phir se bhaag gaya thha?
Beta agar yeh tumhare home work ka sawal nahin hai tou phir is baat main tumhein ghusne ki koi zaroorat nahin hai.
Apne kamre main wapis jao.
Mujhe apne abbu se milna hai.
Main ne pehle hi tumhein mana kardiya hai na, Barry.
Woh be qusoor hain. Unhone meri ammi ko nahin maara.
Main us raat wahin thha, main ne sab dekha thha.
- Wahan ek aadmi thha. - Haan, main jaanta hoon.
Hum yeh baat pehle bhi kar chukey hain.
Tou main unse milne kyoon nahin ja sakta?
Kyunke main ne mana kiya.
Ap meray walid nahin hain! Ap mujhe nahin bata sakte mujhe kya karna chahiye, kya nahin.
Is waqt, main hi wahid bara hoon jisse tumhari fikar hai ke tumhare saath kya hoga,
tou main tumhein bata sakta hoon ke tumhein kya karna hai.
Ab apne kamre main jao.
Main aap se nafrat karta hoon.
Yeh sab tumhari ghalti hai.
Main European folklore le sakti thhi, meri sociology ki class ke liye, lekin nahin.
Tum ne kaha, "Sahafat lelo, Iris. Sahafi barray mazay karte hain."
Tumhein maaloom hai, Barry? Sahafi ke koi mazay nahin hotay.
Main sahafat se bezaar hogai hoon.
Is ke zimmehdaar tum ho. Kya?
Tum mujhe is tarah kyoon dekh rahe ho?
Tum bohot achhi lag rahi ho.
Shukriya.
Lekin tum kyoon achhe nahin lag rahe?
Aaj ka bhool gaye kya? Suit aur tie kahan hai tumhari?
University Simon Stagg ko...
- Arey haan, Simon Staag. - Koi bara sa award de rahi hai.
- Aur tum ne kaha thha... - Main tumhari madad karoon ga
tumhare mazmoon ke liye, mujhe ab yaad aaraha hai.
Tum kitni dair main ghar jaakar kapre badal kar wapis aasakte ho?
Kaafi taizi se.
Hello, Allen.
Joe ne mujhe yeh dekhne ke liye bheja hai, ke tum kahan tak pohnche ho pistol ki dukaan ki shooting ke saboot ko le kar?
Hello, Iris.
Detective.
Suno tum dono, ab choom bhi lo ek doosre ko. Mujhe pata hai pehle se tum logon ke baaray main, yaad hai?
Shukriya humein samajhne ke liye, Barry.
Mujhe maaloom hai ke itna bara raaz rakhna asaan nahinhai.
Mujhe aadat si hoti jarahi hai.
Main is baat ko qaabil e zikar samajhta hoon, ke main ek zamane main Central University ka ek naya sa taalib e ilm thha.
Aur ab aap ke saamne khara hoon, Regent's Choice for Man of the Year ke liye.
Halanke main be hadh shukar guzaar hoon is award ke liye,
meray liye jo asal aizaaz hai, woh yeh jaan na hai ke, mera auza muntaqil karne ke hawale se kaam,
Logon ko zindagi jeene ka ek naya mauqa deta hai. Aap sab ka yahan aane ka bohot shukriya.
Acha. Ab, pehle kaam ki baat...
Simon Stagg ke cellular cloning ke kaam se bohot taraqqiyan hui hain auza ki tabdeeli ke kaam main...
- Kya sahafi kaam karte waqt sharaab pi sakte hain? - Acha, agar tum abhi se bezaar hochuki ho
tou jab hum cellular regeneration ke piche ki science tak pohnchenge tab kya hoga.
Mujhe yeh sab yaad aata hai, Barry.
Mujhe lagta hai, jab se tumhein hosh aaya hai, hum ne kuch khaas waqt saath nahin guzaara.
Haan, meray pichley kuch din kaafi ajeeb se thhay.
Mujhe laga shayed tum mujh se Eddie ki wajah se nahin mil rahe.
Main jaanti hoon tumhein mera apne abbu ke saathi ko date karna ghalat lagta hai,
- aur main bas... - Nahin.
Aisa bilkul bhi nahin.
Arey! Sunein!
- Stagg saheb, kya aap mujhe akhbaar ke liye ek iqtibaas de sakte hain. - Abhi nahin, miss.
Main khud hi kuch bana loongi.
Tou... Tum mujh se kuch kehne waalay thhay? Aisa lag rha thha, ke tum kuch kehne waalay thhay.
Haan...
Sab log chup hojao!
Ya Khuda!
Khamosh!
Kya baat hai! Tum sab ne apne sab se behtreen zewraat pehne huay hain!
Bilkul aisa lag raha hai jaise tum sab ko maaloom thha pehle se ke hum aarahe hain tum sab ko lootne.
Ab sab ek qataar banao.
Nahin. Ruko.
Ruk jao!
Apne hathyaar gira do!
Barry.
Barry!
Main piche murri aur tum ghayeb hogaye thhay. Kya hua? Kya tum theek ho?
Haan, haan, main theek hoon. Main...
Main un ke piche un ki gaari ka plate number haasil karne ki koshish main bhaaga thha.
- Kya... - Aur main...
Aur phir main behosh hogaya.
- Hello. - Iris.
Kahan thhi tum?
Abbu, koi masla nahin. Mujhe yeh bahir behosh mila thha.
Tumhare liye doctor bulaoon, Allen?
Nahin, main theek hoon. Shukriya, Eddie.
Mujhe laga ke mein mar gaya. Main ne pistol ko chalte huay dekha, aur phir... Bas achanak
achanak se main bahir thha.
Mujhe bilkul bhi andaza nahin hai ke main wahan kaise pohncha.
Idhar aana zara.
Ji.
Tum ne in mujrimon ko pakarne ki koshish ki thhi na?
Haan, yeh wahi log lag rahe hain, jinhon ne pistol ki dukaan ko loota thha aaj.
Aur unhen pakarne ke baad tum kya karne waalay thhay?
Haan?
Un se pyaar se rukne ko kehte kya?
Tum bullet proof nahin ho. Ya ruko, ho kya?
- Nahin, lekin... - Bas theek hai.
Ab se ziada bahaduri nahin.
Mujrimion ko pakarna tumhara kaam nahin balke mera hai. Tum police nahin ho.
- Mujhse waada karo. - Waada.
Aur tumhein maaloom hai, Iris bewaquf nahin hai. "Main behosh hogaya thha." se thore ziada achhe bahaney banana seekhlo.
Main...
Tum ne hum se jhoot bola thha.
Tum ne humein yeh kyoon nahin bataya ke tumhein chakkar arahe hain.
Hum tumhare doctor hain.
Khuda jaane tumhare jism ke andar kya chal raha hai. Tumhari cells musalsal harkat main hain.
Tumhein dil ka koi masla horaha ho shayed ya phir transient ischemic attack.
Mini stroke. Mushkil hi hai.
Kam az kam tumhein yeh maaloom hona chahiye ke hum science main baaten batate hain, na ke raaz rakhte hain.
Uff... Main ne us ko Ronnie ke baad, kisi wajah se itna ghussa hotay nahin dekha.
Ronnie, Caitlin ka mangetar thha? Jis ki maut accelerator ke dhamake ki raat hui thhi?
Haan, woh...
Yaad kiya jata hai.
Ab...
Chalo ab maaloom karte hain ke yeh tumhare saath kyoon horaha hai.
Hum puri tarah se tayyar hain.
- Thori si padding ehtiyaatan. - Sahi.
Tumhein is baat ka yaqeen hai, Cisco?
Ziada tar ghar ke treadmill ki raftaar ziada se ziada 12 meel fi ghante hoti hai.
Yeh waala Cisco ne kuch khaas banaya hai. Yaqeen maano, yeh tumhari raftaar sambhal sakta hai.
Theek hai.
- Barry ki dil ki dharkan, blood pressure, nas ki condition, sab maamool ke mutabiq hai. - Barry ke liye.
Brain wave function normal hai.
Main ne kaha thha tum se, yeh treadmill mazboot hai.
Caitlin.
Glucose ke level ko dekho.
Aye Khuda. Zaahir hai.
- Hai na? - Zaahir si baat thhi.
Glucose ke level. Barry!
Humein samajh aagaya hai ke tum kyoon baar baar...
Behosh hojate ho.
Barry!
Barry kahan hai?
Naha raha hai.
Dopehar ke teen baje?
Agar main in seerhiyon se upar gaya aur mujhe Barry Allen nahin dikha tou?
Ya tum mujh se jhoot bolne ke liye ek hafte tak ghar main band rehna chaahti ho?
Main maafi chaahti hoon, abbu.
Lekin aap fikar na karein. Main jaanti hoon woh kahan gaya hai.
Main bhi.
- Main wapis behosh hogaya thha? - Total metabolic failure shadeed Hypoglycemia ki wajah se.
Main khana kaafi nahin kha raha. Tou bas phir ek drip aur phir main jasakta hoon?
Ek nahin, shayed 40.
Shayed tumhein pyaas lagi thhi.
Humein tumhari ghiza badalni hogi, tumhare metabolic badlao ke hisaab se.
Main ne kuch hisaab kitaab kiye hain. Tumhein taqreeban 850 tacos jitna khana khane ki zaroorat hai.
Lekin agar hum paneer aur guacamole ki baat karte hain, tou ek bilkul hi alag hisaab banta hai.
Mexican ke liye, main Tito's ka mashawarah doonga jo Bruckner Avenue par hai.
Sheher ka sab se acha roll milta hai wahan.
Detective West, aap S.T.A.R Labs main kaise?
Jab mujhe aap ki lab nahin mil rahi thhi, tou main ne thori tehqeeq karna shuru kardi.
Pata chala ke sheher main taaza khabar pheli hui hai, ek surkh se saaye ki,
jo choriyan rok raha hai, logon ko jalti hui imaraton se bacha raha hai.
Tum ne in ko bataya nahin thha ke hum sath kaam kar rahe hain?
Joe, main sab samjha sakta hoon.
Tum pehle se police ke saath kaam karte ho, Barry.
Main tajweez karoonga tum wapis us kaam par lag jao.
Meri taraf nahin dekhen. Main aap ke saath hoon.
Detective hum sab hi chahte hain jo Barry ke liye acha hai.
Agar tum Barry ke liye acha chahte ho tou,
tum us ko yeh pagal pan nahin karne dete.
Bajaye is ke, ke woh apni jaan khatrey main daale.
Aap ne ek insaan ka mausam par ikhtiyaar dekha hai.
Police aise insaan ke khilaaf kya kar legi?
Jab se accelerator ka dhamaka hua hai, humein shak hai ke is jaise doosre bhi hain.
Aur tum kya kar logay?
Pakroge inhein?
Tum pagal ho kya?
Tumhein tou lagta hai ke kyunke tum bohot taiz bhaag sakte ho tou tum na qaabil-e-shikast ho? Aisa bilkul nahin.
Tum sirf ek bachche ho.
Meray bachche.
Main aapka beta nahin hoon.
Aur na aap meray waalid.
Meray abbu Iron Heights main hain.
Ghalat saza mili hai unhen.
Aap un ke baaray main ghalat thhay.
Aur aap si ke baaray main ghalat hain.
Main shahyed ab unki madad tou na kar sakun,
Lekin agar main kisi ko ek jalti hui imaarat se bacha sakta hoon
Ya kisi khatarnaak chor se, tou main yeh zaroor karoonga.
Aur aap mujhe rok nahin sakte.
Tou aap is ki koshish bhi na karein.
Tumhein lagta hai ke tum bohot hushyar ho.
Tum sab.
Lekin tum log kuch nahin jante aur na jaan sakte ho.
Aur main umeed karta hoon ke us se pehle ke tum main se koi maara jaye, tum sab ko aqal ajaye gi.
Tumhare baqi ke log kahan hain?
Sirf main hoon.
Tumhein kya chahiye, Black?
Mujhe sirf ek cheez chahiye, tumhare boss ki maut.
Yeh meri ghalti nahin ke tum aur tumhare saathiyon ne itni susti dikhayi.
Main ne tumhein bata diya thha ke Stagg kahan hoga, yeh nahin ke kitni dair tak hoga.
Mujhe uska pura program chahiye. Or uske daftar aur ghar ki security ki saari malumaat.
Bhaar main jao.
Mera security ke kaarobaar main naam hai.
Yeh ek baat hai ke meray boss ko maara jaye.
Lekin yeh alag hai ke yeh kaam us ke kamre main ho.
Tum woh karoge jo main kahoonga, Java saheb.
Tum mera kya bigaar logey apni fauj ke baghair?
Main khud hi ek fauj hoon.
Mujh pe wapis chillaney aaye hain?
Simon Stagg ke security ke sarbarah ka kal raat qatal hogaya thha.
Coroner ne kuch jild ke namoone liye hain. Umeed hai ke woh qaatil ke honge.
Dekho agar tumhein koi suraakh milta hai, tou batana.
Yeh ittifaaq nahin ho sakta ke kal raat Stagg par usi ke program main hamla hua thha.
Main abhi Stagg se poochh gajh karne jaraha hoon.
- Main aap ke saath chalta hoon. - Tumhara kaam idhar hai.
Yahan raho aur apna kaam karo.
- Hello, abbu. - Hello, beti.
Mujhe jana hoga.
Meray abbu tum par ghussa kyoon hain?
Kaam ko lekar.
Yeh batao tum mujh par ghussa kyoon ho?
Tum mujhe Jitters main milne waalay thhay taake tum mujhe meray article ke liye kuch scientific maalumaat dene ke liye.
Aur main nahin aaya.
Aur ab mujhe agley 24 ghanton main, ek naya article ka mauzoo sochna parega warna main toh gai.
- Iris... - Maafi nahin maangna.
Dekho, main jaanti hoon tum sharminda ho.
Jo main nahin jaanti woh yeh hai ke tumhare saath chal kya raha hai.
Hum ek dusre se ek kamre ke faasle par barray huay hain, kia tumhein lagta hai ke main nahin jaanti tum kab khush hotay ho?
Kab dukhi, udaas ya khoye khoye se?
Main tum se ek aakhri dafa poochh rahi hoon, Barry Allen aur acha hoga ke tum mujh se sach bolo.
Yeh...
Tum janna chaahti ho kya chal raha hai. Meri raftaar ab behadh ziada hai.
Uff, main tumhein kitni shiddat se batana chaahta hoon.
Jo main mehsoos karta hoon.
Jo tum mujhe mehsoos karati ho.
Lekin main kuch nahin bata sakta.
...Chal kia raha hai tumhare sath?
Hum is baaray main wapis baat karenge.
Yeh na mumkin hai.
Kal raat ek qatal hua thha.
Yeh jild ki khalyaat qatil ki hain, Lekin yeh khalyaat kuch ajeeb si hain.
Aisi khalyaat jo ke apni naqal tayar kar sakti hain, aur koi bhi aisi khalyaat ban sakti hain jis ki jism ko zaroorat ho.
Yeh sirf bacchon main paayi jaati hai.
Is ka kya matlab hai? Qatil ek baccha hai?
Tumhein sach main lagta hai, ke koi mujhe marna chaahta hai?
Waise humein pakka tou nahin maaloom, Stagg saheb, magar...
Ek program jo apke aizaaz main kiya gaya thha, us main bandooq dikha kar chori ki gai thhi.
Aur aap ke security ke sarbarah ka aaj subah qatal hogaya thha.
Main ek sciencedaan aur ek acha insaan hoon.
Hum ziada tar qatal ka shikaar nahin hotay.
Aur... muqadmey? Aap ke khilaaf andazan 20 muqadmey darj huay hain.
Yeh zindagi ki ek udaas haqeeqat hai, detective, ke jab aap bohot ziada paise kamane lag jaate ho
tou woh log jo nahin kama sakte, sochte hain ke aap ke paise pe unka haq hai.
Misaal ke taur par, kuch is aadmi ki tarah?
Danton Black?
Danton Black.
Aap ne usse kaam se nikaal diya aur ab woh aap par muqadma kar raha hai.
Bad qismati se, hamari kuch bani nahin, lekin main aap dono ko ek baat yaqeen se keh sakta hoon,
Danton Black...
Ek qaatil nahin.
Woh ek clinical researcher hai, na ke koi zabardast mujrim.
Ab, agar main aap ki kisi bhi tarah se madad kar sakta hoon, tou mujhe zaroor batayyega.
Main bhi aap logon ki tarah is aadmi ko salakhon ke piche dekhna chaahta hoon.
Tou yeh lo, hum aagaye!
Niche hojao!
Captain, yahan kya chal raha hai?
Abhi nahin, Barry. Ek aadmi Stagg Industries main goliyan chala raha hai.
Joe bhi wahan hai.
Is ko yahan se bahir nikalo. Main tumhein bachaoonga. Tayyar ho? Jao.
Jao!
Nahin.
Tum jo bhi ho, haar maan lo.
Main aisa nahin kar sakta.
Hum kahin nahin jaa rahe.
Jab tak ke Simon stagg mar nahin jata.
Maazrat.
Kharashen bohot jaldi theek horahi hain.
Haan, meri tou waat lag gai.
Tum ne meray kapron par khoon laga diya.
Mera khayal hai is main se kuch khoon us ka hai.
Ek aur nuqsaan deh meta-human.
Danton Black.
Woh ek bio-geneticist hai jis ki khusoosiat, therapetic cloning main hai.
Purane kharab auza ki jaga lene ke liye naye auza paida karna.
Baat kuch yoon hai ke Stagg ne us ki tehqeeq churayi aur phir usey kaam se nikaal diya.
Main ne Black ko apne jism se khud jaise doosre aadmi banate dekha.
Hairat ki baat hai.
Iski maharat cloning hai aur ab woh apni hi naqal bana sakta hai.
Agar woh khud par tajurba kaari kar raha thha,
jab particle accelerator ke dhamake ka us par asar hua...
Tou milo Captain Clone se.
Fikar nahin karo.
Main koi mazeed dhang ka naam soch lunga.
Tum kahan chale?
Joe sahi keh raha thha.
Main ziada chorha ban raha thha.
Haan, main taiz hoon, par koi sipahi nahin.
Main tou ek mera human se mushkil se nipat raha thha, 6 tou duur ki baat hai.
Barry.
Main samajh sakta hoon.
Aaj garbar hui lekin kisi bhi kaam main aisa tou hota hai.
Aur urna seekhne ke liye girna zaroori hai.
Yeh koi mahaan kaam nahin thha, Dr. Wells.
Yeh ek ghalti thhi.
Abbu!
Ek dusre ko haath lagane ki ijazat nahin.
Tumhare paas 5 minute hain, Allen.
Betho, bete.
Barry, tum yahan kese pohnche?
Main akela aaya hoon. Joe mujhe yahan aane nahin deta.
Woh mujhe aap se milne nahin deta.
- Main us se nafrat karta hoon. - Nahin, nahin.
Aisa... Aisa nahin kehte.
Joe nahin, balke main nahin chaahta ke tum yahan aao.
Main nahi chaahta ke tum mujhe is tarah dekho.
Aap ko unhen chorna hoga. Meray abbu be qasoor hain.
Unhon ne meri ammi ko nahin maara.
Us bijli waalay aadmi ne meri ammi ka qatal kiya hai.
- Barry meri taraf dekho. - Meray abba ne unka qatal nahin kiya.
Mujhe dekho.
Tum meri koi madad nahin kar saktay.
Samjhe? Ab se Joe tumhara khayal rakhega.
Tum ek achhe bachche ki tarah rehna jo main aur tumhari ammi jaante hain tum ho.
Abbu?
Detective, kia pistol waalay aadmi ko giraftaar kar liya gaya hai?
Us waqt us bandooq waalay bande ka koi ata pata nahin?
Hum samajhte hain ke us ke paas hathyaar hain aur woh bohot khatarnaak hai.
Shukriya. Bas aur koi sawaal nahin.
Shabaash, Eddie.
Sahi jaga main, sahi waqt par thha main.
Nahin, tum aaj ek hero thhay.
Abhi bhi CCPD ke mutabiq ek qaatil khula ghoom raha hai.
Main wapis thaaney jaraha hoon.
Tou tum yahan coffee peene aaye ho ya tum aakhir kaar mujhe batane waalay ho ke tumhein kya hua hai.
Stagg saheb main abhi bhi kahoon ga ke aap hifazati harasat ke baaray main dobara sochlen.
Danton Black mera qatal karne keliye kisi bhi hadh tak jane ko tayyar hai aur us ke paas... kuch saathi hain.
Aur yaqeen maane, woh sab hi bohot khatarnaak hain.
Main ne apni security barha di hai, detective.
Main chaahta hoon ke Black wapis aaye.
Kyunke jab woh wapis aaye ga tab usse kayi mushkilaat ka saamna karna parega.
Ek achhe insaan dost bande ki tarah baat ki hai.
Ya kya tum insaniyat ke dost thhay?
Maazrat chaahta hoon. Main hamesha bhool jata hoon ke tum un dono main se kya hone ka natak kar rahe ho, Simon.
Harrison...
Bethay raho, koi masla nahin.
Acha mazaaq thha!
Tumhara ek aur chahne waala, doctor?
Mujhe aap se kuch baat karni hai, detective.
Tou aap sahi keh rahe thhay.
Barry akela anokha nahin.
Yeh aadmi jis ne Simon Stagg ko aaj maarne ki koshish ki, woh...
Apne jaise aur insaan bana sakta hai.
Hum yeh pehle se jaante hain.
Kya tum Barry ke baaray main bhi jaante thhay?
Jab woh pehle coma main thha
Tum hospital aate thhay aur tum ne mujh se pucha thha ke tum usse S.T.A.R Labs le jaa sakte ho ya nahin.
Kya tum pehle se us ki qaabiliyat ke baaray main jaante thhay?
Mujhe shak thha ke...
Us par asar hua hai.
Dekho, Joe...
Main kabhi kisi jurm ke khilaaf larne waalay khufiyah idare ka sarbarah nahin banna chaahta thha.
Aap aur main dono yeh jaante hain
ke sirf hum main Central City ki hifazat karne ki salahiyat hai.
Shayed main Barry ki hifazat karne main ziada dilchaspi rakhta hoon.
Lekin woh tumhare saath khatrey main koodne ke liye puri tarah se tayyar hai.
Nahin, aisa nahin hai.
Us ne yeh kaam chor dia.
Us ne aap ko nahin bataya?
Main us se abhi tak mila nahin hoon.
Kher mujhe yaqeen hai ke yeh sirf aarzi taur par hai.
Jahan tak main Barry ko jaanta hoon, jab woh kuch soch leta hai...
Koi us ke faisle ko badal nahin sakta.
Lekin agli dafa jab woh tayyar hokar...
Khatre ki taraf jayega...
Woh nakaam hojaye ga.
Maaloom hai kyoon?
Kyunke usse aisa lagta hai ke woh qabil nahin.
Be yaqeeni.
Us ka asal dushman hai.
Joe, na ke woh khatre jo khule ghum rahe hain.
Jab tak aap us par bharosa nahin karenge.
Tab tak woh khud par bharosa nahin karega.
Aur sirf aap ki maalumaat ke liye...
Main bhi us ki parwah karta hoon.
Lagta hai tumhein kuch ziada hi bhuk lagi thhi.
Bas aise hi kha liya.
Main tum se maafi maangne aaya hoon.
Aur tum sahi kehti ho, main tum se duur rehne laga hoon.
- Bilkul sahi. - Thora kharoos sa bhi thha.
Tumhein maafi baar baar maangni chahiye, tum kaafi achhi tarah maafi maangte ho.
Acha tou yeh batao...
Tum us din mujhe kya batane waalay thhay?
Mujhe laga ke mujhe kuch karna hoga.
Kuch aisa kaam jo mujhe laga ke zaroori hai, lekin pata chala ke main us kaam ko sahi se nahi kar saka.
Lekin main ek kaam karne main acha hoon, hamari dosti nibhane main.
Tou agar tumhein meri kisi madad ki zarurat hai
- Tumhare mazmoon ke liye aik naye mauzoo ko sochne ke liye... - Main mauzoo dhoond chuki hoon.
Kuch bohot dilchasp.
Mujhe maaloom hai tum mujhe pagal samjhoge...
Is hafte har koi internet par is baaray main baat kar raha thha.
Ek imaarat ki aag main...
Ek bank ki chori main...
Balke us raat bhi jab un choron ne security waalay ko goli mari tou us ne kaha ke us ko kisi ne pal bhar main bahir laakar khara kardiya.
Aisa kuch hai jo logon ki jan bacha raha hai.
Mujhe laga tum sahafat parh rahi thhi, science fiction nahin.
Jab se main tumhein jaanti hoon tab se tum ne na mumkin par yaqeen kiya hai.
Shayed tum sahi thhay us raat ke baaray main?
Jis raat tumhari ammi ka qatal hua, shayed us raat ke bary main sahi thhay?
Dekho, main tumhein bata chuka hoon ke main ab is ka hissa nahin hoon.
Mujhe maaloom hai, lekin tumhein isi waqt S.T.A.R Labs aana hoga.
Abhi ke abhi.
- Barry koi masla nahin hai. - Masla hai.
Black yahan hai, aur yeh bas... yahan aise khara hai.
Yeh Black nahin hai, hai na?
Yeh uska hum naqal hai.
Tumhein yeh kaise mila?
Main ne isse paida kiya.
Main ne tumhare kapre se Black ka khoon liya yeh dekhne ke liye ke agar main in vitro cultivation process shuru karoon.
Aur yeh dekhne ke liye ke Black kis tarah apni copiaan tarah ke banata hai.
Tou main ne khalyaat ko protein jail se milaya aur woh us cheez main barhne lag gai.
Yeh kyoon kuch...
Kar nahin raha?
Hum ne ek dimaag ka scan kiya.
Gair ikhtiyari motor function chal rahe hain.
Humein lagta hai yeh ek receiver ki tarah kaam kar raha hai.
Yeh clones Black ke baghair kisi kaam ke nahin.
Asli Black ko agar khatam kar dein tou tum saare clones ko band kar saktay ho.
Lekin humein kaise maaloom hoga ke asli Danton Black kon hai?
Mujhe is baat ka khayal tumhare behosh hone se aaya.
Black ki bhi kuch hudood hongi.
In saare clones par qaabu karne ke liye isey beinteha jismaani taaqat ki zaroorat hoti hogi.
Tou us ko dhoondne ki koshish kare jisse kamzori ya thakawat horahi ho.
Woh hi asli hai.
Yeh sirf ek andaza hai... Lekin aisa andaza jo tumhein zaroor aazamana chahiye.
Is ke ilawa, main ne yeh high calorie protein bar banaye hain tumhare liye taake tum apni tawanayi barqarar rakh sako.
- Is jaise aur hain? - Nahin.
Yeh harkat kyoon karne laga?
Asli Black ki wajah se.
Mera khayal hai, asli Black ne chalna shuru kardiya hai. Aur is waalay ne asli waalay ka order recieve kiya hai.
Aur main jaanta hoon yeh kis taraf jaane laga thha.
Stagg Industries.
Aap ko yeh khabar de deni chahiye.
Police is se nahin larr sakti.
Jo Black ban chuka hai, Mardon ki tarah.
Woh meray bas main nahin.
Shayed yeh police ke bhi bas main nahin.
Yeh cheez sirf ek insaan ke bas main hai
Aur woh tum ho.
Tumhein yeh karna hoga. Main samajhta hoon.
Tou ab zindagi main ek dafa hi sahi, woh karlo jo main tumse keh raha hoon.
Us ko jaakar roko.
Bas mujhe yeh hisaab subah tak dedo, theek hai?
Ruk jao. Hilna nahin.
Hello, Danton.
Khuda haafiz, Simon.
Yahin rukna.
Mujhe maaloom hai ke Stagg ne tumhari tehqeeq churayi hai lekin tumhein is qatal karne ka haq nahin deti.
Tumhein lagta hai yeh meray kaam ke baaray main hai.
Yeh Elizabeth ke baaray main hai.
Woh meri biwi thhi.
Usse ek jaan lewa dil ki bimaari thhi.
Woh saalon se transplant ki list par thhi, lekin...
Waqt nikal raha thha.
Tou agar main us ke liye ek naya dil nahin laa sakta thha...
Tou tum us ke liye naya dil banane waalay thhay.
Main apna kaam mukammal karne se itna qareeb thha.
Jab Stagg ne mera kaam churaya thha.
Taake woh saari shauhrat apne sir le sakay.
Aur mujhe apni sab se achhi dost ko dafan karna parra.
Ab...
Main akela hogaya.
Yaad rakho, Barry. Tumhein asli waalay ko dhoondna hai.
In ki taadaad bohot ziada hai.
Barry, tumhein asli waalay ko alag karna hoga.
Main yeh nahin kar sakta. Yeh na mumkin hai.
Tum hi ne mujhe sikhaya hai ke kuch bhi na mumkin nahin.
Tum yeh kar saktay ho.
Barry.
Barry, tum theek ho na?
Main theek hoon.
Kaam hogaya hai.
Chorna nahin!
Nahin!
Central City ke police ahlkaar ab is baat ki tasdeeq kar rahe hain,
- Ke sabiq mulazim Danton Black... - Main ne usse bachane ki koshish ki.
Aisa lagta hai ke woh bachna hi nahin chaahta thha.
Kuch log, jab mushkilat ka samna karte hain...
Tou phir pehle jaise dobara nahin ho paate.
Kuch log aur ziada behtar hojate hain.
Umeed hai.
Kher kam az kam multiplex
Ab mazeed kisi ko takleef nahin pohncha sakay ga.
Kaha thha na ke ek zabardast sa naam soch loonga.
Haan, bhale hi suit pehen kar main saari bhaag daur kar raha hoon...
Lekin jab main logon ki madad kar raha hota hoon, main logon ki zindagiyan badal raha hota hoon.
Tum sab meray sath hotay ho.
Mujhe ek baat ka aaj ehsaas hua,
us din bijli girne ka asar hum sab pe hua.
Bhook lagi hai?
Pepperoni, zaitoon...
Aur teekhi mirch waala pizza.
Bilkul jaise tumhein pasand hai.
Arey wah, shukriya.
Tum ghalat thhay.
Main is hafte kuch ziada hi ghalat raha hoon.
Aap ko thori aur wazahat karni hogi.
Tum ne kaha thha, ke tumhare idhar udhar bhaagne ki ek wajah tumhare abbu ki madad na kar pana thhi.
Tum un ki madad kar saktay ho.
Hum un ki madad kar saktay hain.
Hum yeh maaloom karenge ke, kis ne ya kis cheez ne us raat tumhari ammi ka qatal kiya.
Aur phir hum mil kar tumhare abbu ko jail se zaroor nikaalenge.
Joe, main ne jab kaha ke tum meray abbu nahin...
Barry, main jaanta hoon. Main jaanta hoon ke main tumhara walid nahin.
Sahi keh rahe hain. Aap meray abbu nahin.
Aap sirf... Woh aadmi hain jis ne mujhe khana khilaya aur kapre pehnaye...
Jo meray bistar ke paas betha rehta thha, jab tak ke main so na jaon.
Kyunke mujhe andhere se dar lagta thha...
Jo meray school ke kaam main meri madad karta thha...
Jinhon ne mujhe gaari chalana aur daarhi banana sikhaya... aur college tak chora.
Meray abbu ki tarah hi tou hain aap.
Har bachha ek super hero banne ka khwab dekhta hai.
Sochta hai ke, us ke paas taaqat ho, woh logon ki jaan bachaye.
Lekin koi yeh nahin sochta ke kya agar woh super hero bhi hota aur logon ki madad bhi na kar raha hota.
Sach yeh hai ke...
Kuch khaas farq nahin parra hai.
Aap udaas bhi hotay ho. Pyaar bhi karte ho.
Aap khwaab, umeed, khauf sab rakhte ho.
Aur aap ko aap ki madad ke liye logon ki zarurat phir bhi parti hai.
Keh sakte hai ke yeh us sab main sab se achhi baat hai.
Barry, ek baktar band gaari abhi abhi Griffin Avenue pe agwa hui hai.
Foran wahan pohncho.
Samajh gaya. Dar asal...
Sab se achhi baat pata hai kya hai?
Yeh hi tou hai.
Wells...
Tumhein kis ne andar aane diya?
Tum aaj kal barray mazay main ho?
Tum ne TV pe tou dekha hi hoga.
Meray ek purane mulazim ne mujhe jaan se maarne ki koshish ki.
Aisa mulazim jo bilkul apne jaise insaan bana sakta thha...
Aur aise aadmi ke khilaaf jo be hadh taizi se bhaag sakta thha.
Tum ne bhi usse dekha hai. Hai na?
Bilkul, bilkul dekha hai.
Hairat angez hai.
Jo quwwat un ke paas hai, woh aisi hai jaise... ke purane dewtaaon ke paas hoti thhi.
Jaise ke is dunya main Mercury ho woh.
Kya tum soch sakte ho agar is ki taaqat par tumhara qaabu ho?
Agar tum... Agar tum us ki taaqat ko control kar sako?
Tum insaan hone ke maaney ko badal sakte ho.
Lal naqab waala us paheli ka jawab hai, main usse paa kar rahoonga.
Us laal naqab waale aadmi ka naam Flash hai.
Ya kam az kam...
Ek din uska yeh naam hoga.
Kya bakwaas hai yeh?
Mujhe maaf karna, Simon.
Mujhe fikar hai ke tum sochoge ke meri tum se koi zaati dushmani hai lekin aisa nahin.
Bas baat yeh hai ke woh laal naqab waala aadmi...
Dunya ka sabse taiz aadmi hai...
Us ko sab cheezon se bacha kar rakhna hoga.